stanford-oval/wikipedia huggingface dataset:
สนามกีฬาการกีฬาแห่งประเทศไทย บางพลี
แหล่งข้อมูลอื่น

ศูนย์ฝึกกีฬาแห่งชาติ สนามกีฬาจังหวัดสมุทรปราการ
| ด ค กสนามแข่งขันในไทยลีก |
| --- | --- |
สนามที่ใช้แข่งขันใน ฤดูกาลปัจจุบัน (2567–68):  ช้างอารีนา (บุรีรัมย์ ยูไนเต็ด)  แพตสเตเดียม (การท่าเรือ)  ดราก้อน โซลาร์ พาร์ค (ราชบุรี)  สนามกีฬากลางขอนแก่น (ขอนแก่น ยูไนเต็ด)  บีจีสเตเดียม (บีจี ปทุม ยูไนเต็ด)  สนามกีฬาโรงเรียนกีฬาเทศบาลนครนครปฐม (นครปฐม ยูไนเต็ด)  สนามทะเลหลวง (สุโขทัย)  พิชญสเตเดียม (หนองบัว พิชญ)  สนามกีฬาสมโภชเชียงใหม่ 700 ปี (ลำพูน วอร์ริเออร์)  ทรูสเตเดียม (ทรูแบงค็อก ยูไนเต็ด)  สนามเฉลิมพระเกียรติ 80 พรรษา (นครราชสีมา มาสด้า)  สนามกีฬากลางระยอง (ระยอง)  สามอ่าวสเตเดียม (พีที ประจวบ)  ลีโอ เชียงราย สเตเดียม (ลีโอ เชียงราย ยูไนเต็ด)  ธันเดอร์โดมสเตเดียม (เมืองทอง ยูไนเต็ด) 
สนามที่เคยใช้แข่งขันในไทยลีก:  ชลบุรี ยูทีเอ สเตเดียม  สนามบุณยะจินดา  สนามกีฬากลางตราด  แม่กวงสเตเดียม  สนามกีฬากลางจังหวัดลำปาง  ลำพูน วอร์ริเออร์ สเตเดียม  เขาพลองสเตเดียม  สนามกีฬาราชนาวี สัตหีบ  สนามกีฬาลาดกระบัง 54  สนามกีฬากลางสุพรรณบุรี  สนามศรีนครลำดวน  สมุทรปราการสเตเดียม  สนามกีฬากลางสมุทรสงคราม  ยูเอ็มที สเตเดียม  สนามทีโอที สเตเดียม  สนามกีฬาเฉลิมพระเกียรติ 72 พรรษา  สนามกีฬาเฉลิมพระเกียรติ เทศบาลนครนนทบุรี  สนามกีฬาหนองปรือ  พีทีทีสเตเดียม  สนาม ม.มหิดล ศาลายา  สนามศรีราชา ซูซูกิ สเตเดี้ยม  สนามกีฬาติณสูลานนท์  สนามกีฬากลางสระบุรี  สนามกีฬากองทัพบก  สนามกีฬาธูปะเตมีย์  เขากระโดง สเตเดียม  ราชมังคลากีฬาสถาน  สนามฟุตบอลเทพหัสดิน  สนามศุภชลาศัย
ห้าวันที่มิลาน

ห้าวันที่มิลาน (อังกฤษ: Five Days of Milan; อิตาลี: Cinque giornate di Milano, [ˈtʃiŋkwe dʒorˈnaːte di miˈlaːno]) เป็นการจลาจลและเหตุการณ์สำคัญในการปฏิวัติ ค.ศ. 1848 ซึ่งเป็นจุดเริ่มต้นของสงครามประกาศอิสรภาพอิตาลีที่ 1 ในวันที่ 18 มีนาคม มีกบฎเติบโตขึ้นในเมืองมิลาน และหลังสู้รบบนถนนเป็นเวลา 5 วัน ทำให้จอมพลราเด็ตสกีย์กับทหารออสเตรียต้องถอนทัพออกจากเมืองไป
กล้วยหอมทอง

| กล้วยหอมทอง |
| --- | --- |

กล้วยหอมทอง

การจำแนกชั้นทางวิทยาศาสตร์
อาณาจักร:: Plantae
อันดับ:: Zingiberales
วงศ์:: Musaceae
สกุล:: Musa
สปีชีส์:: Musa AAA group

กล้วยหอมทอง หรือกล้วยหอมกรอสมิเชล เป็นสายพันธุ์ที่เป็นทริปพลอยด์ของกล้วยป่า Musa acuminata จัดอยู่ในกลุ่ม AAA เป็นกล้วยราคาแพง ผลขนาดกลางถึงใหญ่ เปลือกหนา สีเหลือง เนื้อละเอียด หวาน สีครีม มีกลิ่นหอม
Nicolas Baudin นักธรรมชาติวิทยาชาวฝรั่งเศสได้นำหน่อกล้วยชนิดนี้ไปจากเอเชียตะวันออกเฉียงใต้ ไปปลูกที่สวนพฤกษศาสตร์ที่ Martinique ต่อมาได้นำไปขยายพันธุ์ที่จาเมกา ต่อมา ประมาณ พ.ศ. 2493 กล้วยหอมทองในละตินอเมริกาได้ติดโรคปานามาซึ่งเกิดจากเชื้อรา Fusarium oxysporum ทำให้สายพันธุ์นี้สูญพันธุ์ไปจากอเมริกาใต้และแอฟริกา ต่อมา ในพ.ศ. 2503 ตลาดส่งออกกล้วยได้หันมาปลูกกล้วยหอมเขียวหรือกล้วยหอมคาเวนดิชแทน การติดโรคปานามาของกล้วยหอมทอง ทำให้เกิดการขาดแคลนกล้วยในตลาด และเป็นที่มาของเพลง "Yes, We Have No Bananas"
อาลีโก

| --- | --- |
อาลีโก
ชื่ออื่น: อาลิก็อต
แหล่งกำเนิด: ฝรั่งเศส
ภูมิภาค: อ็อกซีตานี
ส่วนผสมหลัก: มันฝรั่งบด, เนย, ครีม, เนยแข็ง (ตอมเดอลากียอลหรือตอมโดแวร์ญ), กระเทียม
 ตำราอาหาร: อาลีโก   สื่อ: อาลีโก
อาลีโก (ฝรั่งเศส: aligot) หรือ อาลิก็อต (อุตซิตา: aligòt) เป็นอาหารที่ปรุงด้วยการนำเนยแข็งไปคลุกผสมกับมันฝรั่งบด (มักใส่กระเทียมด้วย) ทำกันในภูมิภาคโลบรัก (อาแวรง, ก็องตาล, ลอแซร์ และอ็อกซีตานี) ทางตอนใต้ของมวลเขาสูงตอนกลางของฝรั่งเศส อาหารที่คล้ายฟงดูว์ชนิดนี้สามารถพบได้ทั่วไปในร้านอาหารโอแวร์ญ
เชื่อกันว่ามีการทำอาลีโกขึ้นครั้งแรกเพื่อแจกผู้จาริกแสวงบุญตามเส้นทางนักบุญยากอบที่แวะค้างคืนในภูมิภาคโลบรัก ตำนานกล่าวว่าอาหารชนิดนี้เดิมใช้ขนมปังเป็นส่วนผสม ต่อมาจึงถูกแทนที่ด้วยมันฝรั่งหลังจากที่มีผู้นำเข้าไปในฝรั่งเศส ทุกวันนี้ยังมีการปรุงอาลีโกด้วยมือตามบ้านเรือนและตลาดริมทางในอาแวรง โดยกินกันเป็นอาหารจานหลักในงานพบปะสังสรรค์และงานเลี้ยงฉลองของหมู่บ้าน ตามธรรมเนียมดั้งเดิมจะเสิร์ฟอาหารชนิดนี้กับไวน์แดงโอแวร์ญ
แรนดี เจอร์เกนเซน

| นักสืบแห่งกรมตำรวจนครนิวยอร์ก, นักประพันธ์, นักแสดงภาพยนตร์ และผู้อำนวยการสร้างภาพยนตร์ แรนดี เจอร์เกนเซน |
| --- | --- |
เกิด: ฮาร์เลม นครนิวยอร์ก รัฐนิวยอร์ก
อาชีพ: นักสืบ
ปีปฏิบัติงาน: ค.ศ. 1958–1978
องค์การ: กรมตำรวจนครนิวยอร์ก
มีชื่อเสียงจาก: การสืบสวนคดีฆาตกรรมฟิล คาร์ดิลโล
ผลงานเด่น: ผู้เขียน "เซอร์เคิลออฟซิกส์"
คู่สมรส: ลินน์
บุตร: เดวอน แรนดี จาร์ร็อด ลินด์ซีย์
แรนดี เจอร์เกนเซน (อังกฤษ: Randy Jurgensen) เป็นอดีตนักสืบแห่งกรมตำรวจนครนิวยอร์ก เขาเป็นที่รู้จักกันเป็นอย่างดีในฐานะนักสืบชั้นนำในคดีฆาตกรรมสายตรวจ ฟิล คาร์ดิลโล เขาเกิดในปี ค.ศ. 1933 โดยเป็นบุตรของเอลิซาเบธ และแรนโดล์ฟ เจอร์เกนเซน ในฮาร์เลม รัฐนิวยอร์ก เขารับใช้กองทัพสหรัฐในฐานะพลร่ม และอยู่ในยุทธการที่เนินพอร์กช็อปในสงครามเกาหลี เขาได้รับบำเหน็จบรอนซ์สตาร์สามเหรียญ และหัวใจสีม่วงหนึ่งเหรียญ เขาเข้าร่วมกรมตำรวจนครนิวยอร์กในปี ค.ศ. 1958 ในฐานะตำรวจสายตรวจ และได้รับการเลื่อนตำแหน่งให้เป็นนักสืบอย่างรวดเร็ว เขาทำงานสายลับสืบหาสมาชิกของกองทัพปลดปล่อยคนผิวดำ จนถึงจุดหนึ่ง กองทัพปลดปล่อยคนผิวดำได้วางเงินรางวัลจำนวน 50,000 ดอลลาร์สำหรับค่าหัวของเขา ซึ่งเชื่อว่ายังคงมีอยู่ในปัจจุบัน ตั้งแต่ปี ค.ศ. 1973 ถึงปี ค.ศ. 1976 เขาเป็นผู้นำการสอบสวนคดีฆาตกรรมของคาร์ดิลโล เขาถูกบังคับให้ออกจากกรมตำรวจนครนิวยอร์ก โดยแก้ฟ้องในความผิดที่ไม่ได้กระทำแต่ต้องโทษต่อข้อหาหลายคดีที่กรมตำรวจนครนิวยอร์กฟ้องร้อง ในขณะที่ยังคงเป็นนักสืบของกรมตำรวจนครนิวยอร์ก เขาเริ่มทำงานในภาพยนตร์ในฐานะที่ปรึกษา เขาเปลี่ยนอาชีพเป็นนักแสดง และผลิตภาพยนตร์ รวมถึงปรากฏในภาพยนตร์มากกว่า 30 เรื่อง
เหตุการณ์มัสยิดฮาร์เลม ค.ศ. 1972

ในวันที่ 14 เมษายน ค.ศ. 1972 ทางพนักงานได้รับโทรศัพท์ 9-1-1 จาก "นักสืบทอมัส" โดยอ้างว่าต้องการความช่วยเหลือที่มัสยิดหมายเลข 7 ของชาติอิสลาม บนถนนตะวันตกสาย 116 ในฮาร์เลม เจ้าหน้าที่ในเครื่องแบบห้าคนขานรับ แล้วสิ่งที่เกิดขึ้นต่อไปได้อยู่ในกรณีพิพาท ตำรวจบอกว่าถูกเขาเหล่านั้นใช้กำลังและทำร้ายเมื่อพวกเขามาถึง ส่วนอิหม่าม หลุยส์ ฟาเรกาน และผู้นมัสการคนอื่น ๆ กล่าวว่าตำรวจขัดจังหวะพวกเขาด้วยการชักปืนระหว่างการละหมาด และปฏิเสธการร้องขอซ้ำ ๆ เพื่อให้รอก่อน หรืออย่างน้อยก็ให้ปล่อยปืน ซึ่งความเชื่อของพวกเขาคือห้ามมิให้นำเข้าสถานที่สำหรับนมัสการ ในการแถลงข่าววันถัดไป เขาคงจะอ้างว่าเป็นการโจมตีที่ไตร่ตรองไว้ล่วงหน้า และโทรศัพท์ 9-1-1 เป็นเพียงอุบาย
เหตุการณ์มัสยิดฮาร์เลม ค.ศ. 1972 > การสอบสวนแรกเริ่ม

เจอร์เกนเซนได้รับมอบหมายให้ทำคดีนี้ในปี ค.ศ. 1974 หลังจากที่นักสืบเบซิล "สลีปปี" สเลปวิตซ์ เกษียณ ซึ่งมีอุปสรรคมากมายขวางทางเขา ที่โดดเด่นที่สุดคือเขาไม่ได้รับอนุญาตให้ไปเยือนสถานที่เกิดเหตุจริง เขาขอให้นักสืบจากเขตอื่นแจ้งให้เขาทราบเมื่อมีชาวมุสลิมในเมืองถูกจับกุม เขาทำสิ่งนี้เพื่อจะได้สัมภาษณ์ผู้ถูกจับกุม ด้วยความหวังว่าอาจมีการเชื่อมโยงกับคนอื่น ๆ ที่อยู่ในมัสยิดในช่วงเวลาของการยิง หลังจากหลายปีของการสัมภาษณ์ที่ไร้ผล เขาก็หยุดพักเมื่อฟอสเตอร์ 2เอ็กซ์ ทอมัส ถูกจับในข้อหาฉ้อโกงบัตรเครดิต ซึ่งทอมัสเป็นคนทำขนมปังที่มัสยิด และปรากฏตัวในวันที่เกิดการฆาตกรรมคาร์ดิลโล ในที่สุดทอมัสได้ให้การในคดีฆาตกรรมลูวิส 17เอ็กซ์ ดูพรี โดยได้รับการตัดสินให้พ้นโทษหลังจากการสอบสวนสองครั้ง
เหตุการณ์มัสยิดฮาร์เลม ค.ศ. 1972 > การสอบสวนครั้งที่สอง

ในปี ค.ศ. 2006 เจอร์เกนเซนได้รับการตีพิมพ์หนังสือเล่มแรกของเขา เซอร์เคิลออฟซิกส์ ซึ่งเป็นเรื่องราวของเหตุการณ์ที่เกิดขึ้นในมัสยิดกับการสอบสวนที่ตามมา หลังจากที่หนังสือเล่มนี้ได้รับการเปิดตัว อธิบดีกรมตำรวจนครนิวยอร์ก เรย์ เคลลี ได้ริ่มดำเนินการสอบสวนใหม่ เคลลีเป็นนายสิบตำรวจกรมตำรวจนครนิวยอร์กในช่วงเหตุการณ์มัสยิดและรู้จักเจอร์เกนเซน ซึ่งในปี ค.ศ. 2012 กรมตำรวจนครนิวยอร์กได้ประกาศว่าการสอบสวนไม่ได้ให้หลักฐานใหม่
เหตุการณ์มัสยิดฮาร์เลม ค.ศ. 1972 > การผลักดันเพื่อเปลี่ยนชื่อถนน

เจอร์เกนเซนยังคงกระตือรือร้นที่จะให้มีถนนสายหนึ่งในนครนิวยอร์กตั้งชื่อใหม่ตามสายตรวจคาร์ดิลโล
มัสยิดหมายเลข 7 ซึ่งปัจจุบันนี้ รู้จักกันในชื่อมัสยิดแมลคัม ชาบาซ
เอกลักษณ์ของอ็อยเลอร์

เอกลักษณ์ของอ็อยเลอร์ (Euler's identity) หรือเรียกอีกชื่อหนึ่งว่า สมการของอ็อยเลอร์ (Euler's equation) คือสมการต่อไปนี้:
สมการประกอบด้วย:
เอกลักษณ์ของอ็อยเลอร์ เป็นเอกลักษณ์ที่ตั้งชื่อตามเลอ็อนฮาร์ท อ็อยเลอร์ นักคณิตศาสตร์ชื่อดังชาวสวิส ได้ชื่อว่าเป็น สมการคณิตศาสตร์ที่สวยที่สุด (mathematical beauty) เนื่องจากสมการนี้แสดงความสัมพันธ์ของค่าคงที่ทั้ง 5 ตัว ( e\,\!,  i\,\!,  \pi \,\!, 1, 0) อันเป็นค่าคงที่และตัวเลขที่เป็นรากฐานของคณิตศาสตร์
ความงามทางคณิตศาสตร์

เอกลักษณ์ของอ็อยเลอร์มักถูกอ้างถึงเป็นตัวอย่างของ ความงามทางคณิตศาสตร์ที่ลึกซึ้ง มีเอกลักษณ์การดำเนินการทางคณิตศาสตร์ขั้นพื้นฐาน 3 อย่างเกิดขึ้นอย่างละหนึ่งครั้ง: การบวก การคูณ และ การยกกำลัง เอกลักษณ์ยังเชื่อมโยงค่าคงที่ทางคณิตศาสตร์พื้นฐานห้าประการเข้าไว้ด้วยกัน:
หมายเลข 0 เอกลักษณ์การบวก
หมายเลข 1 เอกลักษณ์การคูณ
ค่าคงที่ π (π = 3.141 ... )
จำนวน e (e = 2.718 ... ) หรือรู้จักกันในนามเลขของอ็อยเลอร์ ซึ่งปรากฏเกิดขึ้นอย่างกว้างขวางในการวิเคราะห์ทางคณิตศาสตร์
ตัวเลข i, หน่วยจินตภาพของจำนวนเชิงซ้อน
ยิ่งไปกว่านั้นสมการถูกกำหนดในรูปแบบของการแสดงออกมีค่าเท่ากับศูนย์ ซึ่งเป็นเรื่องที่นิยมทำกันในคณิตศาสตร์
Keith Devlin ศาสตราจารย์วิชาคณิตศาสตร์ของมหาวิทยาลัยสแตนฟอร์ด กล่าวว่า "เอกลักษณ์ของอ็อยเลอร์เปรียบเสมือนโคลงของเชกสเปียร์ ที่รวบรวมแก่นแท้ของความรัก หรือ ภาพวาดที่แสดงความงามของร่างมนุษย์ที่อยู่ไกลเกินผิวหนัง ส่วนสมการของอ็อยเลอร์ ได้ดำดิ่งไปดูความเป็นจริงของสรรพสิ่ง"
Paul Nahin ศาสตราจารย์กิตติคุณแห่งมหาวิทยาลัยนิวแฮมป์เชียร์ ผู้เขียนหนังสือเกี่ยวกับสูตรของอ็อยเลอร์และการประยุกต์ใช้ในการวิเคราะห์ฟูริเยร์ เก็บถาวร 2020-07-07 ที่ เวย์แบ็กแมชชีน อธิบายถึงอัตลักษณ์ของอ็อยเลอร์ว่าเป็น "ความงามที่งดงาม"
Constance Reid นักเขียนวิชาคณิตศาสตร์ ได้ให้ความเห็นว่าอัตลักษณ์ของอ็อยเลอร์คือ "สูตรที่มีชื่อเสียงที่สุดในคณิตศาสตร์ทั้งหมด" และ Benjamin Peirce นักปรัชญาชาวอเมริกัน นักคณิตศาสตร์ และ ศาสตราจารย์แห่งมหาวิทยาลัยฮาร์วาร์ด ในศตวรรษที่ 19 กล่าวไว้หลังจากพิสูจน์เอกลักษณ์ของอ็อยเลอร์ ในระหว่างการบรรยาย ระบุว่าอัตลักษณ์ "นั้นขัดแย้งกันจริง ๆ เราไม่เข้าใจและเราไม่รู้ว่ามันหมายถึงอะไร แต่เราได้พิสูจน์มันแล้ว ดังนั้นเราจึงรู้ว่ามันต้องเป็นความจริง"
แบบสำรวจความคิดเห็นของผู้อ่านที่จัดทำโดย The Mathematical Intelligencer ในปี ค.ศ.1990 ได้จัดอัตลักษณ์ของอ็อยเลอร์ให้เป็น "ทฤษฎีบทที่สวยที่สุดในวิชาคณิตศาสตร์" ในการสำรวจความคิดเห็นของผู้อ่านที่จัดทำโดย Physics World ในปี ค.ศ.2004 มีการพบว่าเอกลักษณ์ของอ็อยเลอร์มีความเชื่อมโยงกับสมการของแม็กเวลล์ (ของแม่เหล็กไฟฟ้า) ในฐานะ "สมการที่ยิ่งใหญ่ที่สุดที่เคยมีมา"
การศึกษาสมองของนักคณิตศาสตร์สิบหกคนพบว่า "สมองส่วนควบคุมอารมณ์" (โดยเฉพาะคือเยื่อหุ้มสมอง orbitofrontal ซึ่งส่องสว่างขึ้นสำหรับดนตรีบทกวีรูปภาพ ฯลฯ ) สว่างขึ้นเมื่อดูเอกลักษณ์ของอ็อยเลอร์มากกว่าสูตรอื่น ๆ
หนังสืออย่างน้อยสามเล่มที่เป็นหนังสือคณิตศาสตร์ยอดนิยม ได้ตีพิมพ์เกี่ยวกับเอกลักษณ์ของอ็อยเลอร์:
Dr. Euler's Fabulous Formula: Cures Many Mathematical Ills, โดย Paul Nahin (2011)
A Most Elegant Equation: Euler's formula and the beauty of mathematics, โดย David Stipp (2017)
Euler's Pioneering Equation: The most beautiful theorem in mathematics, โดย Robin Wilson (2018).
คำอธิบาย > เลขชี้กำลังจำนวนจินตภาพ

โดยพื้นฐานแล้วเอกลักษณ์ของอ็อยเลอร์ แสดงออกว่า  e^{i\pi }มีค่าเท่ากับ −1. นิพจน์  e^{i\pi }คือ รูปพิเศษหนึ่งของ  e^{z} โดยที่ z เป็นจำนวนเชิงซ้อนใด ๆ. โดยทั่วไปแล้ว  e^{z} ได้ถูกนิยามไว้สำหรับ z ที่เป็นจำนวนเชิงซ้อน โดยการขยายหนึ่งในนิยามของฟังก์ชันเลขชี้กำลัง, จากเลขชี้กำลังจริง เป็นเลขชี้กำลังเชิงซ้อน ตัวอย่างเช่น:
e^{z}=\lim _{n\to \infty }\left(1+{\frac {z}{n}}\right)^{n}.
เอกลักษณ์ของอ็อยเลอร์ระบุว่า ลิมิต เมื่อ n เข้าใกล้อินฟินิตี้,  (1+i\pi /n)^{n}จะมีค่าเท่ากับ -1 ลิมิตที่ว่านี้มีการแสดงให้เห็นภาพ ในรูปทางด้านขวา
เอกลักษณ์ของอ็อยเลอร์ เป็นกรณีหนึ่งของสูตรของอ็อยเลอร์ (Euler's formula) ซึ่งระบุว่าสำหรับจำนวนจริง x ใด ๆ:
สำหรับจำนวนจริง  x ถ้าเราให้  x=\pi  จะได้
จากนิยามของ
และ
เราจะได้
ในแอนิเมชันนี้ N มีค่าเพิ่มขึ้นเรื่อย ๆ ตั้งแต่ 1 ถึง 100. การคำนวณ (1 + iπ/N)Nมีการแสดงการดำเนินการคูณที่ซ้ำ ๆ ในแกนจำนวนซ้อน (imaginary part). จะเห็นว่าเมื่อ N มากขึ้น (1 + iπ/N)N จะมีค่าลิมิตพุ่งเข้าหา -1.
ราชรัฐเจิ้ง

แคว้นเจิ้ง (จีนตัวย่อ: 郑国; จีนตัวเต็ม: 鄭國; พินอิน: Zhèng guó; 806 ปีก่อนคริสตกาล - 375 ปีก่อนคริสตกาล) เป็นรัฐประเทศราชของราชวงศ์โจว ซึ่งตั้งอยู่ในใจกลางของจีนโบราณในมณฑลเหอหนานยุคปัจจุบันบนที่ราบจีนตอนเหนือประมาณ 75 ไมล์ (121 กม.) ทางตะวันออกของเมืองหลวงของราชวงศ์ที่ลั่วหยาง เป็นราชรัฐที่มีอำนาจมากที่สุดในบรรดารัฐประเทศราชในตอนต้นของโจวตะวันออก (771–701 ปีก่อนคริสตศักราช) และเป็นราชรัฐแรกที่กำหนดประมวลกฎหมายอย่างชัดเจนในช่วงปลายปี 543 ปีก่อนคริสตศักราช ซึ่งผู้ก่อตั้งราชรัฐเจิ้งนี้ สืบเชื้อสายมาจากพระเจ้าโจวลี่แห่งราชวงศ์โจว
ประวัติศาสตร์ > บทนำ

เจิ้งจวงกงด้วยความสามารถและกลยุทธ์อันยอดเยี่ยมทำให้ราชรัฐเจิ้งเป็นประเทศแรกที่เถลิงอำนาจขึ้นในยุควสันตสารท ดังนั้นจึงปรากฏคำว่า เจ้าผู้ครองแคว้นทั่วแผ่นดิน ล้วนแต่เป็นพวกเจิ้ง (天下诸侯，莫非郑党) บุคคลที่มีชื่อเสียง เช่น เจิ้งจวงกง (鄭莊公), จื่อชาน (子产),  เลี่ยจื่อ(列子), จี้จ้ง (祭仲) เป็นต้น พระมหากษัตริย์แห่งราชรัฐเจิ้งใช้ แซ่ จี (姬), ซื่อ เจิ้ง (郑) ซึ่งได้ปกครองราชรัฐเจิ้งเป็นเวลากว่า 432 ปี และผ่านการปกครองโดยพระมหากษัตริย์รวมทั้งสิ้น 24 พระองค์ ทั้งหมด 28 รัชกาล
ประวัติศาสตร์ > ก่อตั้ง

ราชรัฐเจิ้งก่อตั้งขึ้นในปีที่ 22 รัชสมัยพระเจ้าโจวเซฺวียน (806 ปีก่อนคริสตกาล) กษัตริย์องค์สุดท้ายแห่งราชวงศ์โจวตะวันตก พระองค์ทรงพระราชทานเขตปกครองให้กับพระอนุชานามว่า "เจ้าฟ้าชายจีโหยว (王子姬友)" ซึ่งตั้งอยู่ภายในอาณาเขตของราชวงศ์โจว แถวมณฑลส่านซีบนแม่น้ำเว่ยทางตะวันออกของซีอาน เจ้าชายโหยว ซึ่งเป็นที่รู้จักในพระสมัญญนามว่าเจิ้งฮวนกง ยังรับราชการเป็นซือถู ภายใต้พระเจ้าโจวเซฺวียน。
ประวัติศาสตร์ > ล้มสลาย

ศัตรูตัวฉกาจที่สุดของราชรัฐเจิ้งก็คือรัฐหาน อย่างไรก็ตาม สถานะของราชรัฐเจิ้งยังคงประสบกับความขัดแย้งภายในเมื่อเจิ้งไอกง (郑哀公) ถูกสังหาร และรัฐหานบุกโจมตีราชรัฐเจิ้ง และสังหารเจิ้งโหยวกง (鄭幽公) ดังนั้นเหล่าข้าราชบริพารจึงยก เจ้าชายไต้ 公子骀 พระอนุชาของเจิ้งโหยวกง ขึ้นเป็นกษัตริย์ ซึ่งเป็นที่รู้จักในพระสมัญญนาม เจิ้งซวีกง (郑繻公)。
เมื่อเจิ้งซวีกงขึ้นปกครอง ทำให้สถานการณ์ในการทำสงครามกับรัฐหานก็ดีขึ้นช่วงระยะหนึ่ง
ในปีที่ 15 แห่งรัชกาลเจิ้งซวีกง รัฐหานได้เข้าโจมตีเจิ้งและยึดเมืองหยงชิวของเจิ้งได้
ในปีที่ 16 แห่งรัชกาลเจิ้งซวีกง รัฐหานก็พ่ายแพ้ให้กับราชรัฐเจิ้งที่ฟู้ซู๋ (负黍)
ในปีที่ 23 แห่งรัชกาลเจิ้งซวีกง ราชรัฐเจิ้งบุกปิดล้อมรัฐหานที่นครหยางตี่ (阳翟)
เมื่อ 375 ปีก่อนคริสตกาล ราชรัฐเจิ้งเกิดความขัดแย้งภายใน รัฐหานจึงบุกโจมตี ราชรัฐเจิ้งล้มสลาย
เจิ้งกั่วชีมู้ (郑国七穆)

เจิ้งกั่วชีมู้ หมายถึงราชสกุลที่สืบเชื้อสายมาจากเจิ้งมู่กง ซึ่งได้แก่
สกุลเหลียง (良氏) ：มีที่มาจากพระนามจื่อเหลียง ของเจ้าชายชวี่จี่ (公子去疾) ผู้สืบราชสกุล เช่น
1.เจ้าชายเจ่อ (公孙辄)
2.เหลียงเชียว（良宵)
3.เหลียงจรื่อ（良止)
สกุลกั่ว (国氏) ：มีที่มาจากพระนามจื่อกั่ว (子国) ของเจ้าชายฟา (公子发)，ผู้สืบราชสกุล เช่น
1.จื่อช่าน (子产) หรือที่รู้จักกันในชื่อกงซุนเชียว (公孙侨) "เจ้าชายเชียว"
สกุลซื่อ (驷氏) ：มีที่มาจากพระนามจื่อซื่อ (子驷) ของเจ้าชายเฟ่ย (公子騑)，ผู้สืบราชสกุล เช่น
1.จื่อซี (子西) หรือที่รู้จักกันในชื่อกงซุนเซี้ย (公孙夏) "เจ้าชายเซี้ย"
สกุลฮาน (罕氏)：มีที่มาจากพระนามจื่อฮาน (子罕) ของเจ้าชายซี่ (公子喜)，ผู้สืบราชสกุล เช่น กงซุนเซ่อจรือ 公孙舍之 "เจ้าชายเซ่อจรือ" และบุตรชายของเซ่อจรือ คือ ฮานฮู๋ (罕虎) กับฮานถุ่ย (罕魋)
สกุลฟิง (丰氏)：มีที่มาจากพระนามจื่อเฟิง (子丰) หรือ ผิง (平) ผู้สืบราชสกุล เช่น
1.กงซุนต้วน (公孙段) "เจ้าชายต้วน"
2.เฟิงจวน (丰卷)
สกุลโหย่ว (游氏)：มีที่มาจากพระนามจื่อโหย่ว (子游) ของเจ้าชายเอีย (公子偃)，ผู้สืบราชสกุล เช่น
1.กงซุนไช้ (公孙虿) "เจ้าชายไช้"
2.กงซุนชู๋ (公孙楚) "เจ้าชายชู๋"
3.โหย่วพาน (游眅) หรือ จื่อหมิง（子明)
4.โหย่วจี่ (游吉) หรือ จื่อต้าซู（子大叔）
สกุลอิ้น (印氏)：มีที่มาจากพระนามจื่ออิ้น (子印)，其后为印氏，ผู้สืบราชสกุล เช่น
1.กงซุนเฮยกง (公孙黑肱) "เจ้าชายเฮยกง" หรือ จื่อจาง（子张)
2.อิ้นต้วน (印段)、หรือ อิ้นกุ๋ย (印癸)
เนื่องจากราชสกุลทั้งหมดนี้สืบเชื้อสายมาจากเจิ้งมู่กง ทั้งเจ็ดตระกูลนี้จึงเรียกรวมกันว่า สัปตปูชา หรือ ชีมู่ (七穆) ซึ่งราชสกุลเหล่านี้ได้ผลัดกันเข้าควบคุมอำนาจทางการทหารและการเมืองของราชรัฐเจิ้งจากเจิ้งเซียงกง (郑襄公) เพื่อที่จะกลายเป็นผู้มีอำนาจที่แท้จริงของราชรัฐเจิ้ง บางครั้งถูกเรียกอย่างเสียดสีว่า ซานฮวนแห่งรัฐลู่ (鲁国的三桓)
รายพระนามพระมหากษัตริย์

| รัชกาล | พระสมัญญนาม | พระนามเดิม | ฐานันดรศักดิ์เดิม | ระยะเวลา | รวมปีที่ครองราชย์ | หมายเหตุ |
| --- | --- | --- | --- | --- | --- | --- |
| 1 | เจิ้งฮวนกง 鄭桓公 | โหยว Yǒu 友 | เจ้าฟ้าชาย 王子 หวางจื่อ | 806 - 771 ปีก่อนคริสตกาล | 36 ปี |  |
| 2 | เจิ้งหวู่กง 鄭武公 | เจวี่ยถู่ Juétú 掘突 | เจ้าชาย 公子 กงจื่อ | 770 - 744 ปีก่อนคริสตกาล | 27 ปี |  |
| 3 | เจิ้งจวงกง 鄭莊公 | อู้เซิง Wùshēng 寤生 | เจ้าชาย 公子 กงจื่อ | 743 - 701 ปีก่อนคริสตกาล | 43 ปี |  |
| 4 | เจิ้งจาวกง 鄭昭公 | ฮู Hū 忽 | เจ้าชาย 公子 กงจื่อ | 701 ปีก่อนคริสตกาล | 1 ปี |  |
| 5 | เจิ้งหลี่กง 鄭厲公 | ถู่ Tú 突 | เจ้าชาย 公子 กงจื่อ | 700 - 697 ปีก่อนคริสตกาล | 4 ปี |  |
| 6 | เจิ้งจาวกง 鄭昭公 | เจ้าชาย 公子 กงจื่อ | ฮู Hū 忽 | 696-695 ปีก่อนคริสตกาล | 2 ปี | ครองราชย์ครั้งที่ 2 |
| 7 | กงจือเหมิ่น 公子亹 | เหมิ่น Mén 亹 | เจ้าชาย 公子 กงจื่อ | 694 ปีก่อนคริสตกาล | 7 เดือน | ไม่ปรากฏพระสมัญญานามหลังสวรรคต |
| 8 | เจิ้งจืออิง 鄭子嬰 | อิง Yīng 嬰 | เจ้าชาย 公子 กงจื่อ | 693 - 680 ปีก่อนคริสตกาล | 14 ปี | ไม่ปรากฏพระสมัญญานามหลังสวรรคต |
| 9 | เจิ้งหลี่กง 鄭厲公 | เจ้าชาย 公子 กงจื่อ | ถู่ Tú 突 | 679–673 ปีก่อนคริสตกาล | 4 ปี | ครองราชย์ครั้งที่ 2 |
| 10 | เจิ้งเหวินกง 鄭文公 | เจี่ย Jié 踕 | เจ้าชาย 公子 กงจื่อ | 672 - 628 ปีก่อนคริสตกาล | 45 ปี |  |
| 11 | เจิ้งมู่กง 鄭穆公 | หลัน Lán 蘭 | เจ้าชาย 公子 กงจื่อ | 627 - 606 ปีก่อนคริสตกาล | 22 ปี |  |
| 12 | เจิ้งหลิ่งกง 鄭靈公 | อี่ Yí 夷 | เจ้าชาย 公子 กงจื่อ | 605 ปีก่อนคริสตกาล | 1 ปี |  |
| 13 | เจิ้งเซียงกง 鄭襄公 | เจียน Jiān 堅 | เจ้าชาย 公子 กงจื่อ | 604 - 587 ปีก่อนคริสตกาล | 18 ปี |  |
| 14 | เจิ้งเต้ากง 鄭悼公 | เฟ่ย Fèi 沸 | เจ้าชาย 公子 กงจื่อ | 587 - 585 ปีก่อนคริสตกาล | 2 ปี |  |
| 15 | เจิ้งเชิ่งกง 鄭成公 | กุ้น Gùn 睔 | เจ้าชาย 公子 กงจื่อ | มิถุนายน 585 - มีนาคม 581 ปีก่อนคริสตกาล | 3 ปี 11 เดือน |  |
| 16 | เจ้าชายซวี 公子繻 | ซวี Xū 繻 | เจ้าชาย 公子 กงจื่อ | 581 ปีก่อนคริสตกาล | ประมาณ 1 เดือน | ไม่ปรากฏพระสมัญญานามหลังสวรรคต |
| 17 | เจิ้งซีกง 鄭僖公 | ยุ้น Yùn 惲 | เจ้าชาย 公子 กงจื่อ | เมษายน 581 - พฤษภาคม 581 ปีก่อนคริสตกาล | ประมาณ 2 เดือน |  |
| 18 | เจิ้งเชิ่งกง 鄭成公 | กุ้น Gùn 睔 | เจ้าชาย 公子 กงจื่อ | พฤษภาคม 581 - 571 ปีก่อนคริสตกาล | 9 ปี 8 เดือน | ครองราชย์ครั้งที่ 2 |
| 19 | เจิ้งซีกง 鄭僖公 | ยุ้น Yùn 惲 | เจ้าชาย 公子 กงจื่อ | 570 - 566 ปีก่อนคริสตกาล | 5 ปี | ครองราชย์ครั้งที่ 2 |
| 20 | เจิ้งเจี่ยนกง 鄭簡公 | เจีย Jiā 嘉 | เจ้าชาย 公子 กงจื่อ | 565 - 530 ปีก่อนคริสตกาล | 36 ปี |  |
| 21 | เจิ้งติ้งกง 鄭定公 | หนิง Níng 寧 | เจ้าชาย 公子 กงจื่อ | 529 - 514 ปีก่อนคริสตกาล | 16 ปี |  |
| 22 | เจิ้งเซียงกง 鄭獻公 | ตุ๋น Dǔn 躉 | เจ้าชาย 公子 กงจื่อ | 513 - 501 ปีก่อนคริสตกาล | 13 ปี |  |
| 23 | เจิ้งเซิงกง 鄭聲公 | เซิ้ง Shèng 勝 | เจ้าชาย 公子 กงจื่อ | 500 - 463 ปีก่อนคริสตกาล | 38 ปี |  |
| 24 | เจิ้งไอกง 鄭哀公 | อี้ Yì 易 | เจ้าชาย 公子 กงจื่อ | 462 - 455 ปีก่อนคริสตกาล | 8 ปี |  |
| 25 | เจิ้งก้งกง 鄭共公 | โชว่ Chǒu 丑 | เจ้าชาย 公子 กงจื่อ | 455 - 424 ปีก่อนคริสตกาล | 31 ปี |  |
| 26 | เจิ้งโหยวกง 鄭幽公 | จี๋ Jǐ 已 | เจ้าชาย 公子 กงจื่อ | 423 ปีก่อนคริสตกาล | 1 ปี |  |
| 27 | เจิ้งซวีกง 鄭繻公 | ไถ่ Tái 駘 | เจ้าชาย 公子 กงจื่อ | 422 - 396 ปีก่อนคริสตกาล | 24 ปี |  |
| 28 | เจิ้งคังกง 鄭康公 | อี๋ Yǐ 乙 | เจ้าชาย 公子 กงจื่อ | 395 - 375 ปีก่อนคริสตกาล | 21 ปี |  |
นังกังอาเงะ

ผลิตภัณฑ์นังกังอาเงะที่มีจำหน่ายทั่วไป
นังกังอาเงะ (ญี่ปุ่น: 南関揚げ; โรมาจิ: nankan-age) เป็น อาบุราอาเงะที่มีลักษณะเฉพาะซึ่งผลิตในเมืองนังกัง จังหวัดคุมาโมโตะ
ภาพรวม

เป็นเต้าหู้ทอดชิ้นสี่เหลี่ยมขนาด 20 ซม. มีลักษณะคล้ายกับเซ็มเบทอด เนื่องจากทำแห้งจึงมีความสามารถในการดูดซับน้ำได้ดี นอกจากนี้ยังมีอายุการเก็บรักษา 2 ถึง 3 เดือนที่อุณหภูมิห้อง
ความเป็นมา

แม้ว่าจะไม่ทราบที่มาแน่ชัด แต่เชื่อว่าเดิมทีมีต้นกำเนิดโดยนำเข้ามาจากอิโยะมัตสึยามะ (ปัจจุบันคือจังหวัดเอฮิเมะ) โดยว่ากันว่าในจำนวนผู้คนจำนวนมากที่อพยพมาจากอิโยะมัตสึยามะหลังกบฏชิมาบาระเพื่อชดเชยจำนวนประชากรที่ลดลงเนื่องจากเหตุการณ์นั้นมีคนที่รู้วิธีการทำอยู่
แบร์ท เทราท์มัน

แบร์นฮาร์ท คาร์ล "แบร์ท" เทราท์มัน ผู้ซึ่งได้รับเครื่องอิสริยาภรณ์กางเขนเหล็ก, เครื่องราชอิสริยาภรณ์จักรวรรดิบริติช (โอบีอี) เป็นนักฟุตบอลมืออาชีพชาวเยอรมันที่ทำหน้าที่เป็นผู้รักษาประตูจากสโมสรฟุตบอลแมนเชสเตอร์ซิตี ตั้งแต่ปี ค.ศ. 1949 ถึง ค.ศ. 1964
เขาเกิดและเติบโตในช่วงที่มีการต่อสู้ปะทะกันในช่วงระหว่างสงครามในเยอรมนี เทราท์มันได้เข้าร่วมลุฟท์วัฟเฟอ(กองทัพอากาศเยอรมัน)ในช่วงต้นของสงครามโลกครั้งที่สอง ทำหน้าที่เป็นพลทหารโดดร่ม เขาได้ต่อสู้รบบนแนวรบด้านตะวันออกเป็นเวลาสามปี ได้รับเครื่องอิสริยาภรณ์มาห้าเหรียญ รวมทั้งกางเขนเหล็ก ต่อมาในสงคราม เขาได้ถูกย้ายไปประจำการที่แนวรบด้านตะวันตก ซึ่งเขาถูกจับกุมโดยทหารบริติชในช่วงสงครามใกล้จะยุติลง หนึ่งใน 90 นายจากกรมทหารหน่วยของเขาที่มีแต่แรกคือ 1,000 นาย ได้รอดชีวิตจากสงคราม เขาได้ถูกย้ายไปยังค่ายเชลยศึกใน Ashton-in-Makerfield แลงคาเชอร์ เทราท์มันได้ปฏิเสธข้อเสนอการส่งตัวกลับประเทศ และภายหลังจากที่ได้รับการปล่อยตัวในปี ค.ศ. 1948 ได้ตั้งรกรากอยู่ในแลงคาเชอร์ ซึ่งได้ทำงานในฟาร์มกับเล่นฟุตบอลในหน้าที่ผู้รักษาประตูให้กับทีมฟุตบอลท้องถิ่น ณ เมืองเซนต์ เฮเลนส์
การแสดงความสามารถในเมืองเซนต์ เฮเลนส์ ทำให้เทราท์มันได้มีชื่อเสียงว่า เป็นผู้รักษาประตูที่ยอดเยี่ยม ซึ่งได้รับความสนใจจากสโมรสรฟุตบอลลีก ในเดือนตุลาคม ค.ศ. 1949 เขาได้เซ็นสัญญาให้กับสโมสรฟุตบอลแมนเชสเตอร์ซิตีซึ่งเป็นสโมสรฟุตบอลที่อยู่ในลีกสูงสุดของประเทศ (First Division) การตัดสินใจของสโมสรที่ได้ให้เซ็นสัญญากับอดีตทหารโดดร่มนาซีเป็นเหตุทำให้เกิดการประท้วงและมีประชาชน 20,000 คน ได้เข้าร่วมขบวนประท้วง เวลาผ่านไป เขาได้รับการยอมรับจากการแสดงความสามารถของเขาในการรักษาประตูของแมนเชสเตอร์ซิตี ซึ่งเขาเล่นได้ทุกนัด แต่เพียงห้าใน 250 นัดรอบต่อไปของสโมสร
ในฐานะที่เป็นนักฟุตบอลแห่งปีของสมาคมผู้สื่อข่าวฟุตบอลจากปี ค.ศ. 1956 เทราท์มันได้เข้าสู่วงการฟุตบอลด้วยการแสดงความสามารถของเขาในการแข่งขันเอฟเอคัพ รอบชิงชนะเลิศ ปี ค.ศ. 1956 ด้วยเวลาที่เหลืออยู่ 17 นาที่ในการแข่งขัน เทราท์มันได้รับบาดเจ็บสาหัสในขณะที่กำลังรักษาประตู ซึ่งโดนเท้าของปีเตอร์ เมอร์ฟี นักฟุตบอลจากสโมสรฟุตบอลเบอร์มิงแฮมซิตีเตะเข้าที่ศีรษะ แม้จะได้รับบาดเจ็บ แต่เขาก็ยังคงเล่นต่อไป ทำให้มีความสำคัญต่อการรักษาประตูเพื่อรักษาการนำของทีมจาก 3 ต่อ 1 คอของเขาได้คดงออย่างเห็นได้ชัดในขณะที่เขาได้รับเหรียญรางวัลชนะเลิศ สามวันต่อมา รังสีเอกซ์ได้เปิดเผยว่า กระดูกคอของเขาได้แตกหักเสียแล้ว
เทราท์มันได้เล่นฟุตบอลให้แมนเชสเตอร์ซิตีจนถึงปี ค.ศ. 1964 ได้ปรากฏตัว 545 ครั้ง ภายหลังจากอาชีพการเล่นฟุตบอล เขาได้ย้ายมาเป็นผู้จัดการฟุตบอล ครั้งแรกกับฝ่ายกองล่างในอังกฤษและเยอรมนี และต่อมาได้เป็นส่วนหนึ่งของโครงการพัฒนาสมาคมฟุตบอลเยอรมันซึ่งได้พาเขาไปหลายประเทศ รวมทั้งพม่า แทนซาเนีย และปากีสถาน ในปี ค.ศ. 2004 เขาได้รับการแต่งตั้งให้เป็นเจ้าหน้าที่กิตติมศักดิ์แห่งเครื่องราชอิสริยาภรณ์จักรวรรดิบริติช(OBE) เพื่อส่งเสริมความเข้าใจกันของอังกฤษ-เยอรมันผ่านทางฟุตบอล เทราท์มันได้เสียชีวิตลงที่บ้านใกล้กับเมืองบาเลนเซีย ประเทศสเปน เมื่อวันที่ 19 กรกฎาคม ค.ศ. 2013 มีอายุ 89 ปี
แหล่งข้อมูลอื่น

| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  สหรัฐ  เช็กเกีย  เนเธอร์แลนด์  โปแลนด์ 
ประชาชน:  Deutsche Biographie
สันต์ ศรุตานนท์

| พลตำรวจเอกสันต์ ศรุตานนท์ม> ป.ช. ม.ว.ม. ป.ภ. ท.จ. |
| --- | --- |

ผู้บัญชาการตำรวจแห่งชาติ
ดำรงตำแหน่ง 1 ตุลาคม พ.ศ. 2544 – 30 กันยายน พ.ศ. 2547
รักษาการแทน: พลตำรวจเอก สุนทร ซ้ายขวัญ (มีนาคม – กันยายน พ.ศ. 2547)
ก่อนหน้า: พลตำรวจเอก พรศักดิ์ ดุรงควิบูลย์
ถัดไป: พลตำรวจเอก โกวิท วัฒนะ
 
ข้อมูลส่วนบุคคล
เกิด: 24 กรกฎาคม พ.ศ. 2487 (80 ปี) จังหวัดพระนคร ประเทศไทย
ศาสนา: พุทธ
คู่สมรส: คุณหญิงเกิดศิริ ศรุตานนท์ (2520–ปัจจุบัน)
ยศที่ได้รับการแต่งตั้ง
รับใช้:  ไทย
สังกัด: สำนักงานตำรวจแห่งชาติ
ยศ:  พลตำรวจเอก

พลตำรวจเอก สันต์ ศรุตานนท์  (เกิด 24 กรกฎาคม พ.ศ. 2487) เป็นตำรวจชาวไทย เคยดำรงตำแหน่งผู้บัญชาการตำรวจแห่งชาติ
ประวัติ

สันต์ ศรุตานนท์ เกิดวันที่ 24 กรกฎาคม พ.ศ. 2487 ที่กรุงเทพมหานคร  เป็นบุตรของกระสันต์ กับประยงค์ ศรุตานนท์ สำเร็จการศึกษาจากโรงเรียนวชิราวุธวิทยาลัยในปี 2505 และโรงเรียนนายร้อยตำรวจในปี 2510 เคยดำรงตำแหน่งผู้บัญชาการตำรวจแห่งชาติ ระหว่างวันที่  1 ตุลาคม พ.ศ. 2544 ถึง 30 กันยายน พ.ศ. 2547
ครอบครัว

สันต์สมรสกับคุณหญิงเกิดศิริ ศรุตานนท์ (สกุลเดิม เศรษฐบุตร) ธิดาของสำเนา และอารินทร์ เศรษฐบุตร ไม่มีบุตรกับคุณหญิงเกิดศิริ
ต่อมาในปี 2559 สันต์มีข่าวว่ามีความสัมพันธ์กับยุวเรต กังสถาน (ภายหลังได้ใช้นามสกุลศรุตานนท์) ซึ่งเป็นผู้ดูแลของตน ยุวเรตอ้างว่าได้รับอนุญาตให้ใช้นามสกุลจากสันต์ เพื่อตอบแทนการที่เธอปรนนิบัติดูแลสันต์และมารดาของสันต์ สันต์และยุวเรตยังมักออกงานร่วมกันจนมีเสียงเล่าลือกันว่าสันต์หย่ากับคุณหญิงเกิดศิริแล้ว คุณหญิงเกิดศิริจึงส่งจดหมายชี้แจงต่อสื่อมวลชนว่า ตนยังเป็นคู่สมรสตามกฎหมายของสันต์อยู่ ส่งผลให้มีผู้โพสต์ข้อความโจมตียุวเรตในบัญชีอินสตาแกรมของยุวเรต และยุวเรตตอบโต้ว่า "ค่ะ ไปดราม่าที่อื่นนะคะ" ภายหลังยุวเรตลบภาพที่มีปัญหานั้นออก
สื่อมวลชนรายงานว่า ยุวเรตเป็นชาวพัทลุง ได้รับการเลี้ยงดูจากสันต์มาตั้งแต่ยุวเรตอายุ 18 ปี โดยสันต์พบยุวเรตครั้งแรกขณะที่ยุวเรตอยู่บนเวทีประกวด ไทยซุปเปอร์โมเดลคอนเทสต์ ทางช่อง 7 จากนั้นสันต์ก็ส่งเสียเลี้ยงดูยุวเรตตลอดมา โดยสันต์ส่งเสียให้ยุวเรตเรียนปริญญาตรีที่คณะนิเทศศาสตร์ มหาวิทยาลัยราชภัฏสวนดุสิต ในสาขาการประชาสัมพันธ์ จนจบปริญญาโทจากจุฬาลงกรณ์มหาวิทยาลัยในสาขาการจัดการทางวัฒนธรรม สันต์จึงให้รางวัลเป็นทองคำหนัก 30 บาท จากนั้นสันต์ส่งเสียให้ยุวเรตทำธุรกิจด้านอสังหาริมทรัพย์ และให้ย้ายมาอยู่ร่วมกันในคฤหาสน์หรู ทำให้สื่อมวลชนเรียกขานยุวเรตว่า เป็น "เมียบุญธรรม" ของสันต์ แต่ยุวเรตให้สัมภาษณ์ว่า ตนมิได้เป็นภรรยาของสันต์ เป็นเพียง "คนสนิท ซึ่งมีหน้าที่ตัดเล็บ ไปไหนไปกันด้วยกัน ย้อมผม ดูแลธุรกิจ และดูแลเรื่องส่วนตัวอื่น ๆ" นอกจากนี้ เลขานุการของคุณหญิงเกิดศิริให้สัมภาษณ์ว่า คุณหญิงเกิดศิริไม่มีความคิดจะหย่ากับสันต์ และสันต์ยังมีหญิงคนสนิทเช่นยุวเรตอีกหลายคน